Аддзел па адукацыі

Шумілінскага райвыканкама

ЗАГАД

31.01.2024 г. №43

г.п. Шуміліна

Аб правядзенні раённага

этапу рэспубліканскага

конкурсу юных экскурсаводаў

музеяў устаноў адукацыі

У адпаведнасці з календарным планам цэнтралізаваных мерапрыемстваў, якія праводзяцца ў 2024 годзе аддзелам па адукацыі Шумілінскага райвыканкама за кошт сродкаў раённага бюджэта, ў мэтах фарміравання ў навучэнцаў грамадзянска-патрыятычных пачуццяў сродкамі экскурсійнай музейнай дзейнасці

ЗАГАДВАЮ

1. Правесці 5 сакавіка 2024 года на базе аддзела па адукацыі Шумілінскага райвыканкама раённы этап рэспубліканскага конкурсу юных экскурсаводаў музеяў устаноў адукацыі (далей - конкурс).
2. Зацвердзіць умовы правядзення конкурсу (Дадатак 1) аб правядзенні конкурсу, склад журы конкурсу (Дадатак 2)
3. Адказнасць за арганізацыю і правядзенне конкурсу ўскласці на Пятроўскую Н.Л., дырэктара дзяржаўнай установы дадатковай адукацыі ”Шумілінскі раённы цэнтр дзяцей і моладзі“.
4. Кіраўнікам устаноў адукацыі забяспечыць актыўны удзел навучэнцаў у конкурсе.
5. Выдаткі, звязаныя з набыццём дыпломаў (5 шт.) нясе аддзел па адукацыі Шумілінскага райвыканкама са сродкаў раённага бюджэта, прадугледжаных на цэнтралізаваныя мерапрыемствы.
6. Каардынацыю выканання загада ўскласці на метадыста дзяржаўнай установы дадатковай адукацыі ”Шумілінскі раённы цэнтр дзяцей і моладзі“. Бадзешчанкаву В.У.
7. Кантроль за выкананнем загада ўскласці на намесніка начальніка аддзела па адукацыі Донюш Т.А.

Начальнік аддзела А.Г.Таўстая

Бадзешчанкава 5 70 49

Дадатак 1

ЗАЦВЕРДЖАНА

Загад начальніка аддзела па адукацыі Шумілінскага райвыканкама

 А.Г.Таўстая

31.01.2024 г. №43

УМОВЫ

правядзення раённага этапу рэспубліканскага конкурсу юных экскурсаводаў музеяў устаноў адукацыі

1.1. У адпаведнасці з пісьмом Міністэрства адукацыі Рэспублікі Беларусь ад 22.01.2024 № 06-01-14/851/дс у мэтах фарміравання ў навучэнцаў грамадзянска-патрыятычных пачуццяў сродкамі экскурсійнай музейнай дзейнасці ў перыяд са студзеня па сакавік 2024 г. праводзіцца раённы этап рэспубліканскага конкурсу юных экскурсаводаў музеяў устаноў адукацыі (далей – конкурс).

1.2. Арганізатарамі правядзення конкурсу з’яўляюцца аддзел па адукацыі Шумілінскага райвыканкама, Дзяржаўная ўстанова дадатковай адукацыі ”Шумілінскі раённы цэнтр дзяцей і моладзі“ (далей – Шумілінскі раённы цэнтр дзяцей і моладзі).

1.3. Конкурс праводзіцца ў два этапы з вызначэннем пераможцаў і прызёраў:

першы этап (адборачны) – ва ўстановах адукацыі;

другі этап (адборачны) – раённы.

1.4. Удзельнікамі конкурсу з’яўляюцца асобныя навучэнцы ўстаноў агульнай сярэдняй адукацыі ва ўзроставай катэгорыі ад 13 да 18 гадоў.

1. АСАБЛІВАСЦІ ПРАВЯДЗЕННЯ КОНКУРСУ
	1. Конкурс праводзіцца ў перыяд са студзеня па сакавік 2024 года.
	2. Асноўныя мэта і задачы конкурсу

Конкурс праводзіцца з мэтай фарміравання ў дзяцей і навучэнскай моладзі грамадзянска-патрыятычных пачуццяў сродкамі экскурсійнай музейнай дзейнасці.

Асноўнымі задачамі конкурсу з’яўляюцца:

фарміраванне ў дзяцей і моладзі каштоўнасных арыенціраў, гонару і павагі да гісторыі і культуры малой радзімы;

папулярызацыя гісторыка-культурных і прыродных адметнасцей малой радзімы сродкамі экскурсійнай дзейнасці;

папулярызацыя дзейнасці музеяў устаноў адукацыі;

выяўленне і заахвочванне лепшых юных экскурсаводаў музеяў устаноў адукацыі;

развіццё творчых здольнасцей, садзейнічанне прафесійнаму самавызначэнню навучэнцаў, набыццё камунікатыўных навыкаў праз экскурсійную дзейнасць.

* 1. У конкурсе ўдзельнічаюць юныя экскурсаводы музеяў устаноў адукацыі (індывідуальна).
	2. На конкурс прадстаўляецца прэзентацыя агляднай экскурсіі юным экскурсаводам па музею ўстановы адукацыі.

Удзельнікі конкурсу прадстаўляюць аглядную экскурсію па музею адпаведна профілю (да 7-мі хвілін). Юныя экскурсаводы ў форме рэкламы знаёмяць з музеем установы адукацыі, з яго адметнасцямі і ўнікальнасцю. Колькасць аб’ектаў падчас правядзення экскурсіі не абмяжоўваецца. Пры правядзенні экскурсіі могуць выкарыстоўвацца розныя мастацкія сродкі эмацыйнага ўздзеяння (касцюмы, музычнае суправаджэнне і інш.).

Асноўныя крытэрыі ацэнкі экскурсійнага прадстаўлення:

адпаведнасць агляднай (ці тэматычнай) экскурсіі;

змястоўнасць, інфарматыўнасць;

лагічнасць пераходаў для аб’яднання матэрыялу экскурсіі ў адзінае цэлае;

прыцягненне ўвагі да музея, наяўнасць у экскурсіі элементаў рэкламы;

спалучэнне паказа і расказа;

культура мовы;

займальнасць, крэатыўнасць, артыстызм;

прытрымліванне хранаметражу.

2.5. На раённым этапе адбіраюцца пераможца і прызёры ад кожнага профіля музея: гістарычны (ваенна-гістарычны, агульнагістарычны, этнаграфічны, гістарычны манаграфічны), літаратурны, краязнаўчы, прыродазнаўчы, мастацкі.

Раённы этап конкурсу пройдзе ў вочным фармаце 5 сакавіка 2024 года на базе дзяржаўнай установы дадатковай адукацыі ”Шумілінскі раённы цэнтр дзяцей і моладзі“ (Ленінская, 31).

Пераможцы раённага этапу (па аднаму ў кожным профілі) прымуць удзел у абласным этапе конкурсу.

1. ПАДВЯДЗЕННЕ ВЫНІКАЎ КОНКУРСУ

Пераможцы і прызёры конкурсу вызначаюцца па суме балаў, атрыманых удзельнікамі згодна з крытэрыямі ацэнкі экскурсійнага прадстаўлення.

Пры падвядзенні вынікаў конкурсу пры роўнай колькасці балаў на падставе рашэння журы можа ўсталёўвацца адпаведная колькасць прызавых месцаў (першае, другое, трэцяе).

Пераможцы і прызёры конкурсу ўзнагароджваюцца дыпломамі I, II, III ступені аддзела па адукацыі Шумілінскага райвыканкама.

4. ФІНАНСАВАННЕ

Выдаткі, якія звязаны з арганізацыяй і правядзеннем конкурсу юных экскурсаводаў музеяў устаноў адукацыі (набыццё дыпломаў – 5 шт.) нясе аддзел па адукацыі Шумілінскага райвыканкама са сродкаў раённага бюджэта, прадугледжаных на цэнтралізаваныя мерапрыемствы.

Дадатак 2

ЗАЦВЕРДЖАНА

Загад начальніка аддзела па адукацыі Шумілінскага райвыканкама

 А.Г.Таўстая

31.01.2024 г. №43

Склад журы

раённага этапа рэспубліканскага конкуру

юных экскурсаводаў музеяў устаноў адукацыі

|  |  |
| --- | --- |
| ТаўстаяАксана Генадзьеўна | Загадчык аддзела па адукацыі Шумілінскага райвыканкама, старшыня журы |
| Пятроўская Наталля Леанідаўна | дырэктар дзяржаўнай установы дадатковай адукацыі ”Шумілінскі раённы цэнтр дзяцей і моладзі“ |
| Бадзешчанкава Валянціна Уладзіміраўна | метадыст дзяржаўнай установы дадатковай адукацыі ”Шумілінскі раённы цэнтр дзяцей і моладзі“ |
| МураўёваТамара Мікалаеўна | метадыст дзяржаўнай установы дадатковай адукацыі ”Шумілінскі раённы цэнтр дзяцей і моладзі“ |